cyanic-selkie/wikianc huggingface dataset:
Fifteen
ביקורת
ג'ון קרמניקה מניו יורק טיימס אמר כי "השיר הוא אחד מהטובים ביותר שסוויפט אי פעם". ג'יימס ריד מבוסטון גלוב "האמין שהשיר היה אחד משיריה המעניינים ביותר מ-Fearless והצהיר שהוא "יכול לדמיין את סוויפט כותבת את מילות השיר ביומן בזמן שהיא נמצאת בשנה הראשונה שלה בתיכון". שון דולי מ-About.com כינה את כשיר הטוב ביותר ב-Fearless ואמר שהוא מציג את צמיחתה של סוויפט ככותבת שירים. ג'וש לאב מדה וילג' ווייס כינה את השיר כ"בולט" באלבום ומצא שהוא סתירה מרעננת לשירי קאנטרי טיפוסיים ואידיאליסטים. קייט קיפר ממגזין Paste הציעה להוציא את השיר כסינגל מ-Fearless לפני שיצא כסינגל, והוסיפה שהיא אוהבת אותו. אלכסיס פטרידיס מגרדיאן כינתה את "Fifteen" כ"שיר הטוב להפליא שהרחיב את השוק הפוטנציאלי של סוויפט מנערות מתבגרות לכל מי שהייתה פעם נערה מתבגרת". פטרידיס המשיכה ואמרה: "אתה מוחא כפיים למיומנות שלה, תוך שהיא מרגישה מעט מבולבלת מהמחשבה על נער שמתלבט כמו יודה. השיר הזה לא מתוק מדי, פגיע מדי ופשוט אמיתי מכדי להתעלם ממנו".
הצלחה מסחרית
עם יציאתו של האלבום, השיר נכנס למקום ה-79 במצעד הבילבורד הוט 100 עוד לפני יציאתו באופן רשמי כסינגל. הוא נכנס למצעד עם שישה שירים נוספים מהאלבום ובכך הפכה סוויפט לאמן הנשי שהכניס הכי הרבה שירים בבת אחת למצעד הבילבורד הוט 100, תוך שהיא בתיקו עם מיילי סיירוס (שיא שנשבר מאוחר יותר על ידי סוויפט עצמה כאשר הכניסה 16 שירים בבת אחת למצעד ב-2020). לאחר יציאתו כסינגל, הוא נכנס מחדש למצעד למקום ה-49. כחודשיים לאחר מכן, הוא הגיע למיקום השיא שלו: מקום 23. בסך הכול שהה השיר במשך 21 שבועות במצעד. השיר הוא אחד מ-13 השירים שהצליחו להיכנס מהאלבום ל-40 העליונים במצעד ובכך שברה סוויפט את השיא של האמן שהצליח להכניס הכי הרבה שירים מאותו האלבום ל-40 העליונים במצעד. השיר נמכר בלמעלה ממיליון וחצי עותקים נקיים בארצות הברית, ונכון לנובמבר 2017 הוא זכאי למעמד פלטינה כפולה במכירות משולבות.
במצעד שירי הקאנטרי השיר הגיע בשיאו למקום השביעי, אך למרות זאת נחשב לאכזבה בקרב השירים האחרים שלה כאשר היה לראשון מאז סינגל הבכורה שלה ("Tim McGraw") שלא נכנס לחמישייה הפותחת במצעד. בנוסף לכך, הוא הצליח למקום העשירי במצעד שירי הפופ, למקום ה-12 במצעד השירים העכשוויים למבוגרים ולמקום ה-14 במצעד 40 השירים למבוגרים.
הופעה
סוויפט הופיעה לראשונה עם השיר בטקס פרסי גראמי ה-51. לאחר מכן היא הופיעה עם השיר בטקס גיוס תרומות של מוזיאון היכל התהילה של מוזיקת הקאנטרי. בהמשך הופיע עם השיר גם בפסטיבל הקאנטרי השנתי, בפסטיבל V ובמופע צדקה באוסטרליה. לאחר מכן היא גם הופיעה בטקס פרסי איגוד מוזיקת הקאנטרי והמשיכה לקדם אותו מחוץ לארצות הברית כשהופיעה בממלכה המאוחדת בתוכנית האירוח של ג'ולס הולנד ובתוכנית האירוח של פול או'גריידי.
בנוסף לכך, הופיעה עם השיר בסיבוב ההופעות לקידום האלבום (Fearless) וגם בסיבוב ההופעות שקיימה אחריו. לאחר מכן, חזרה לבצע אותו שוב בסיבוב ההופעות "The 1989 World Tour" כאשר ביצעה אותו בתאריכים נבחרים, אך לא בכל התאריכים שנכללו בו. בנוסף ביצעה את השיר באופן חד-פעמי במהלך סיבוב ההופעות "Reputation Stadium Tour".
בעקבות יציאת השיר שיתפה סוויפט פעולה עם הרשת "Best Buy" עבור תוכנית מיוחדת שלה לה קראה: ובה תרמה לארגוני צדקה שונים ועודדה את המעריצים שלה לעזור לה להחליט לאיזה ארגונים לתרום וכיצד לתרום להם בדרכים מקוריות. בעקבות כך הוציאה פרסומת ברדיו ובטלוויזיה בחסות "Best Buy" ללא מטרות רווח תחת הסלוגן "Teen Service Announcement" ובה סיפרה על הקרן ועודדה בני נוער להצטרף ליוזמה. בהמשך, פרסמה את הקרן גם במסגרת סיבוב ההופעות שלה לקידום האלבום. במסגרת הקרן תרמה 40 כרטיסים לסיבוב ההופעות, ובנוסף גם גיטרות לעמותת "Boys & Girls Clubs of America" ולעמותת "Big Brothers Big Sisters of America".
(בעברית: חמש עשרה (גרסתה של טיילור)) היא הקלטה חוזרת של "Fifteen". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.
מלחמת הכוכבים - דמויות
ערך זה מרכז את רשימת הדמויות של סדרת הסרטים "מלחמת הכוכבים".
משפחת סקייווקר
דמויות המשנה של משפחת סקייווקר והקשורים לה.
וואטו
וואטו הוא חייזר קטן ומכונף החי בכוכב טטואין. הוא הופיע בשני הסרטים הראשונים בסאגת "מלחמת הכוכבים" - "אימת הפנטום" ו"מתקפת המשובטים". הוא מתפרנס מסחר בגרוטאות. הוא היה בעליהם של העבדים שמי סקייווקר ובנה, אנאקין - שהתגלה כגאון טכני. וואטו התייחס אליהם באופן נאות יחסי ואף הסכים לשחרר את אנאקין לקווי-גון ג'ין, במסגרת התערבות עם אביר הג'דיי. כמה שנים מאוחר יותר, הוא מכר את שמי לבעל חוות לחות בשם לארס, ששחרר אותה מעבדות, והתחתן עמה.
שמי סקייווקר
שמי סקייווקר היא אמו של אנאקין סקייווקר. לטענת קוואי-גון ג'ין, היא התעברה מ"הכוח", ולכן לאנאקין אין אב ביולוגי אמיתי. שמי בילתה את רוב חייה כשפחה של וואטו, סוחר גרוטאות מטטואין. בהמשך, לאחר שבנה עזב שוחרר מעבדות והחל את לימודיו כאביר ג'דיי, היא נמכרה לבעל חוות לחות בשם קליאג לארס, ששחרר אותה מעבדות והתחתן עמה. לרוע מזלה, כעבור מספר שנים היא נחטפה על ידי שבט אנשי חול ועונתה על ידיהם למוות. היא חולצה בידי בנה אנאקין, שהפך לפדוואן מצטיין במסדר אבירי הג'דיי. אנאקין לא היה יכול למנוע את מותה, וכנקמה הוא טבח באנשי השבט שעינה אותה, עד האחרון שבהם.
אנאקין סקייווקר / דארת' ויידר
דארת' ויידר (באנגלית: Darth Vader) - או בשמו האמיתי אנאקין סקייווקר' - הוא דמות בדיונית מסדרת הסרטים "מלחמת הכוכבים", אשר מופיעה בסרטי הסדרה 1–6. דארת' ויידר הוא סית', המפקד העליון של צבא האימפריה הגלקטית ומשרתו של הקיסר פלפטין. הוא החל את דרכו בתור אנאקין סקייווקר, אביר ג'דיי צעיר שנחשב לעילוי, אך עקב הזעם שבו על מות אמו וחשש לגורלה של אשתו פאדמה, פנה לצד האפל של הכוח. אנאקין הוא בנה של שְׁמִי סקייווקר, בעלה של פאדמה אמידאלה ואביהם של לוק וליאה.
בעקבות הצלחתם הרבה של שני הסרטים הראשונים שהופקו (פרקים 4 ו-5) הפך דארת' ויידר לסמל הרוע האולטימטיבי ולנבל-על קולנועי. בטרילוגיה (פרקים 1–3) המקדימה מוסברים המניעים למעברו של ויידר לצד האפל, ואילו בסרט השישי ויידר מכפר על הרע שעשה וחוזר לצד הטוב של הכוח (מספר דקות לפני מותו), אחרי שהוא מציל את בנו מעינויי הקיסר, בהשליכו את הקיסר אל תוך כור ליבת האנרגיה של כוכב המוות ובכך מקריב את חייו למען בנו. התפניות בחייו הופכות את אנאקין/ויידר לאחת הדמויות המורכבות והנוגעות ללב בסדרת סרטי מלחמת הכוכבים. דארת' ויידר הוא כנראה הדמות הידועה ביותר מסאגת מלחמת הכוכבים ואחד האייקונים המפורסמים והידועים ביותר בעולם של התרבות הפופולרית.
כילד קטן, אנאקין היה עבד של וואטו על כוכב טטואין, אשר התגלה כגאון טכנולוגי. בסרט הראשון הוא התגלה על ידי אבירי הג'דיי קוואי גון ג'ין ואובי ואן קנובי. אנאקין הפך לפדוואן של אובי ואן, נחשב לעילוי ומתגלה כמיומן ב"כוח", אך יהיר מדי. עוד משחר ילדותו היה ידוע כאחד מטייסי הקרב הטובים בגלקסיה, ובנוסף לכך היה מהנדס מוכשר - הוא בנה את C-3PO בגיל 10 ומעט אחרי כן פוצץ את תחנת החלל של פדרציית הסחר באמצעות ספינת קרב קלה. לאחר שפנה לצד האפל, הוא תכנן ספינות חלל עבור האימפריה. בדו-קרב נגד אובי ואן קנובי במוסטאפר שהתרחש בעת השתלטות כוחות הסית' על הגלקסיה, הוא איבד את ידו השמאלית ואת שתי רגליו, וסבל מכוויות קשות ושאיפת עשן ואפר וולקני, כששכב פצוע על קרקע לוהטת וחלק מגופו נשרף בלבה. על מנת לאפשר לו לשרוד, הוחלפו חלקים רבים בגופו בחלקים ביוניים והוא עוטה חליפה ובה מערכות החייאה. הוא יכול לנשום רק באמצעות מערכת הנשמה מיוחדת הנמצאת בקסדתו. הוא לבוש בשריון שחור ומפחיד, שביחד עם גפיו הביוניות, מעניק לו כוח פיזי מוגבר. דארת' ויידר הוא אדם אכזר מאוד ומבסס את שלטונו באמצעות הטלת פחד וטרור הן בפקודיו והן באויביו. ויידר לא מהסס להרוג את אלה שחולקים על דעתו ודתו או את אלה שנכשלו במילוי משימה שהטיל עליהם.
בסרט השני הוטלה עליו משימה לשמור על הסנאטורית פדמה אמידאלה; השניים מתאהבים ומתחתנים בניגוד לחוקת הג'דיי, שאוסרת על כך. אנאקין רואה חיזיון שאמו חווה ייסורים, ויוצא לטטואין כדי להציל אותה; הוא מגלה שהיא נחטפה ונהרגה על ידי אנשי חול והוא הורג את כל אנשי החול כנקמה, שלא כדרך הג'דיי.
בסרט השלישי פדמה נכנסת להריון ואנאקין רואה חיזיון שהיא מתה כשהיא מולידה. ראש הסנאט, פלפטין, שהוא גם לורד סית', אומר לו שהוא יוכל להחיות את פדמה אם הוא ישתמש בצד האפל של הכוח. עקב הזעם שבו על מות אמו ופזיזות מורו אובי וואן קנובי, אנאקין פונה לצד האפל. והופך ללורד סית' הנקרא דארת' ויידר. הוא נלחם נגד אובי ואן בכוכב מוסטפאר וכתוצאה מכך גופו נשרף וחלקים בגופו מוחלפים בחלקים ביוניים (כגון ידיו ורגליו), והוא נושם רק באמצעות מערכת הנשמה מיוחדות הנמצאת בקסדתו. פדמה מתה בחדר לידה, עם לידת התאומים לוק וליאה.
פאדמה אמידאלה
פאדמה אמידאלה (נטלי פורטמן) היא מדינאית בכירה, המלכה בעבר והסנאטורית בהווה של הכוכב נאבו, אשתו של אנאקין סקייווקר ואמם של לוק וליאה. מתה בלידתם של לוק וליאה עקב אי רצון לחיות.
לוק סקייווקר
לוק (מארק המיל) הוא בנם של אנאקין סקייווקר ופאדמה אמידאלה ואחיה התאום של הנסיכה ליאה. הוא אביר הג'דיי האחרון שנותר, תלמידו של אובי ואן קנובי. בעקבות מעברו של אביו ל"צד האפל", לוק נלקח והוחבא אצל דודו בכוכב המדברי הצחיח טטואין. בעקבות מפגש עם זוג הדרואידים R2-D2 ו-C-3PO המשדרים הודעת מצוקה של הנסיכה, לוק פוגש באביר הג'דיי אובי ואן קנובי ומגלה את ייעודו, ואז הוא יוצא להציל את הנסיכה.
הנסיכה ליאה
הנסיכה ליאה אמידאלה סקייווקר (קארי פישר), בתם של אנאקין סקייווקר ופאדמה אמידאלה ואחותו התאומה של לוק סקייווקר, היא סנאטורית ומנהיגה בכירה בברית המורדים. ליאה הופרדה מלוק מיד אחרי הלידה והוחבאה מפני אביה, שעבר לצד האפל. היא אומצה בידי הסנאטור בייל אורגנה וגדלה על כוכב אולדריאן. לימים - נישאה להאן סולו ושינתה את שמה לליאה אורגנה סולו.
האן סולו
האן סולו (האריסון פורד) הוא טייס חלל ומבריח שעבד בעבר בשביל ג'אבה ההאט אך לאחר שברח מחלליות האימפריה ואיבד את הזמנתו של ג'אבה ג'אבה ניסה לחסלו עוזר לברית המורדים. חלליתו היא המילניום פלקון (בז אלף השנים). בסרט השביעי נהרג על ידי בנו שעבר לצד האפל.
בן סולו / קיילו רן
קיילו רן (נולד בשם בן סולו) הוא בנם של האן סולו והנסיכה ליאה. הופיע לראשונה בתור האנטגוניסט בסרט הכוח מתעורר. רן הוא אביר ג'דיי. בצעירותו למד אצל לוק סקייווקר, עד אשר פנה לצד האפל, והפך לאדון סית' חדש ומפחיד בעל חרב סית' אדומה בצורת צלב שיוצא ממנה להב ראשי גדול, ועוד שני להבים קטנים בצדדים. קיילו מעריץ את סבו דארת' ויידר ומנסה להגשים את חזונו המקורי, חיסול כל מסדר הג'דיי.
קליאג לארס
קליאג לארס היה אלמנהּ של שמי סקייווקר, אביו החורג של אנאקין סקייווקר, ואביו הביולוגי של אוון לארס. הוא עבד כחוואי, וטיפל בחוות הלחות הענקית שהייתה שייכת לו.
הוא רכש את שמי מוואטו, ולבסוף שחרר אותה, והתחתן עמה. שנים לאחר מכן, אנאקין ופדמה ביקרו אותו בביתו. הוא סיפר להם כי שמי נחטפה על ידי אנשי החול, מפלצות דמויות-אדם, אלימות ומרושעות. קליאג ומספר מקומיים נוספים ניסו לחלצה, אך רובם נהרגו בתהליך, וקליאג איבד את רגלו הימנית. אנאקין יצא למשימת הצלתה, ולבסוף הביא את גופתה המתה חזרה לחוות הלחות, שם היא נקברה לצד אשתו הראשונה של קליאג, ולצד הוריו. לאחר שנפטר, הוריש קליאג את חוות הלחות לבנו ולאשת-בנו.
קליאג הופיע אך ורק בסרט השני, וגולם על ידי השחקן ג'ק ת'ומפסון.
צ'ובאקה
צ'ובאקה (או בקיצור "צ'ואי") הוא טייס המשנה של האן סולו. הוא ווּקי - מעין ביגפוט שעיר.
R2-D2
R2-D2 הוא "אסטרו-דרואיד" לשירות ותיקונים מכניים, המופיע בכל תשעת הסרטים. הוא בצבעים כחול ולבן והוא נושא בתוכו כלי עבודה המשמשים לתיקון ספינות חלל, ויכול להתחבר ישירות כמעט לכל מערכת ממוחשבת, תכונה ההופכת אותו לשימושי במיוחד למציאת מידע, סגירת דלתות ופתיחתן, הטסת ספינות חלל ועוד. בנוסף לכלי עבודה, הוא נושא מקרן בשביל הצגת הולוגרמות מוקלטות. הוא קטן אך אמיץ, ולא פעם הוא מציל את המצב באמצעות הפטנטים שבאמתחתו.
הוא בדרך כלל נראה בחברת C-3PO, שותפו הנצחי.
C-3PO
C-3PO הוא דמות רובוט-הומנואיד בסדרת הסרטים. את דמותו של C-3PO משחק אנתוני דניאלס. C-3PO הוא בעל מבטא בריטי - כאשר הוא מדבר באנגלית (הוא יודע לדבר יותר משישה מיליון שפות וניבים). לרוב הוא נראה בחברת R2-D2, רובוט קטן בעל גלגלים. הוא נבנה בתור רובוט-מתרגם, והוא נאמן לבעליו (כפי שתוכנת), כאלה היו לו ארבעים מאז שנוצר.
C-3PO הוא אחת הדמויות הבודדות אשר מופיעות בכל שמונת סרטי מלחמת הכוכבים. בסרט "אימת הפנטום" אנו למדים שאת C-3PO בנה אנאקין סקייווקר. עד לסרט "מלחמת המשובטים" הוא נראה רק בצורתו השלדית, בעוד שבסרט הבא הוא כבר מקבל את צורתו הזהובה הידועה.
אובי ואן קנובי
אובי ואן קנובי (בגילומו של אלק גינס בטרילוגיה המקורית, ולאחר מכן בגילומו של יואן מקגרגור בטרילוגיית הפריקוול) הוא אביר ג'דיי מזדקן, מורהו לשעבר של אנאקין סקייווקר ואחר כך של לוק, ותלמיד של קוויי-גון ג'ין. הופיע לראשונה כג'דיי צעיר שהרג את דארת' מול בפרק הראשון בסדרה. תלמידו אנאקין שהפך לדארת' ויידר הרג אותו בפרק הרביעי. לאחר נפילת הרפובליקה ועלייתה של האימפריה, הסתתר במדבריות כוכב טאטואין בשם בן קנובי.
יודה
יודה הוא "ג'דיי-מאסטר", חייזר קטן וירוק עם אוזניים ארוכות ומבכירי אבירי הג'דיי. יודה יצא לגלות בכוכב דגובה אחרי נפילת מסדר הג'די. בסרט החמישי הוא נהפך למורהו של לוק סקייווקר. (דובב על ידי פרנק אוז).
לאנדו קלריסיאן
לאנדו קלריסיאן (בילי די. ויליאמס) הוא המושל של עיר העננים בבספין, וחבר ותיק של האן סולו. בעבר הפסיד את ה"מילניום פלקון" להאן סולו במשחק הימורים. לאנדו סיפק מקום מחבוא להאן סולו, הנסיכה ליאה, C-3PO וצ'ובאקה במהלך הפרק החמישי, אך מכיוון שדארת' ויידר סחט אותו באיומים, לאנדו נאלץ, בלית ברירה, להסגיר את חבריו לידי האימפריה, מה שהוביל להקפאתו של האן סולו בפחמן והבאתו לג'אבה ההאט. כדי לכפר על מעשיו, שחרר לאנדו את ליאה, צ'ואי וC-3PO מידי האימפריה, חבר לברית המורדים ועזר לשחרר את האן סולו מידיו של ג'אבה ההאט בפרק השישי ומאוחר יותר השתתף בקרב על אנדור וירה את המטח שגרם לקריסתו של כוכב המוות השני. לאנדו חזר בפרק 9: עליית סקייווקר. כשפגש את ריי פין ופו דמרון והצטרף למחתרת. הוא גייס בעזרת המילניום פאלקון את הצבא שהשמיד את צי המסדר האחרון.
אדמירל אקבר
אדמירל אקבר הוצג בסרט מלחמת הכוכבים - פרק 6: שובו של הג'דיי כמפקד הצי של המורדים. הוא פיקד על המתקפה כנגד כוכב המוות השני על גבי הספינה מסוג שייטת מון קלמארי בשם Home One. המשפט המפורסם שלו מהסרט הוא "!It's a trap" - "זו מלכודת!" והוא נאמר לאחר שמתגלה שכוחות האימפריה חיכו במארב למורדים. במלחמת הכוכבים - פרק 8: אחרוני הג'דיי נשמע כי הוא מת בגשר הפיקוד שבו שהתה הנסיכה ליאה בקרב נגד המסדר הראשון.
יצוג בספרות
אקבר החל את הקריירה שלו כנציג ממשלת כוכב הלכת מון קלמארי. לאחר שנכבש כוכב הלכת על ידי האימפריה הגלקטית נלקח אקבר כשבוי ונעשה לעבד, בין השאר של גראנד מוף טארקין. לאחר שחרורו, הוא עוזר לעצב את חללית הקרב B-Wing. לאחר הקמת הרפובליקה הגלקטית החדשה הופך אקבר לאחד ממנהיגיה.
בתרבות האינטרנט
המשפט "" הפך, בשנים האחרונות, למפורסם יותר מהדמות עצמה ברחבי האינטרנט. המון פרודיות נעשו על המשפט. אחת המפורסמות בהן נעשתה בסדרה Robot Chicken בפרק המחווה למלחמת הכוכבים, ובה נראית פרסומת ל"דגני אדמירל אקבר". כמו כן, יצא פרק פרודיה בסדרה "איש משפחה" על מלחמת הכוכבים שנקרא "It's a trap".
קווי-גון ג'ין
קווי-גון ג'ין (ליאם ניסן) הוא אביר הג'דיי שגילה את אנאקין סקייווקר. בעל חרב אור ירוקה. היה מורהו של אובי ואן קנובי. נהרג בקרב חרבות אור נגד דארת' מול. האמין באיזון בכוח, ולא באור מוחלט ועל כן נודה ממועצת הג'די. היה הג'די הראשון מזו דורות ששימר את תודעתו לאחר מותו, אם כי לא בצורתו הפיזית, אלא רק בקולו. בזמן גלותו של אובי ואן קנובי, קווי גון העביר אליו את הידע כיצד להפוך לרוח לאחר המוות.
ג'אר ג'אר בינקס
ג'אר ג'אר בינקס הוא חייזר מגושם הגר באגמים של נאבו ומסייע לטובים. דמותו נחשבה על ידי מעריצים רבים לנקודת שפל של הסדרה, ותפקידו צומצם לאחר הסרט הראשון של הטרילוגיה השנייה. עקב איומים על חיה של הסנאטורית אמידאלה, נשלח בינקס כנציג נאבו במקומה והציע את הענקת סמכויות החירום לקאנצלר פלפטין מה שהיווה את יריית הפתיחה בהפיכתה של רפובליקה לקיסרות. ידוע כי לאחר הקמת האימפריה בינקס פרש מהחיים הציבוריים וחי חיים עלובים במיוחד בביתו בנאבו כשהוא מלא רגשות אשם על חלקו בנפילת הרפובליקה.
ג'אר ג'אר בינקס נחשב לאחת הדמויות השנויות ביותר במחלקות ביקום של מלחמת הכוכבים לאחר שספג ביקורות רבות ממבקרים וממעריצי הסדרה.
בייל אורגנה
בייל אורגנה הוא סנאטור הנאמן לרפובליקה ולמסדר הג'די. הוא מסייע ליודה להימלט מהקיסר ומאמץ את ליאה, ביתם של אנאקין ופאדמה. הוא היה חלק חשוב מברית המורדים, בכיר במעמדו לצידה של מון מות'מה. נהרג בהתפוצצות אולדראן.
אסוקה טאנו
אסוקה טאנו היא ג'דיי מגזע הטוגרוטה, בפקודתו של יודה הפכה לפדוואן של אנאקין סקייווקר והתלוותה אליו ואל אובי ואן קנובי למגוון משימות במהלך מלחמת המשובטים. היא נלחמת באמצעות שתי חרבות אור, ירוקה וצהובה. מופיעה בסוף העונה של מלחמת הכוכבים: המורדים ועוזרת להם נגד האימפריה. בעונה השנייה היה דו-קרב בינה ובין דארת' ויידר.
המפקד ( מרשל קומנדר) קודי
קודי הוא שיבוט מהבכירים בצבא הרפובליקה, הנלחם לצידו ולפיקודו של אובי ואן קנובי (לדוגמה: בכוכב utapau, כוכב המסתור של גנרל גריוויוס) וראשון לבצע את פקודתו של הקיסר פלפטין: פקודה 66.
הופיע בסרט נקמת הסית' ובסדרה (וגם בסרט שנקרא מתקפת המשובטים) מלחמת הכוכבים מלחמת המשובטים (star wars the clone wars).
קפטן רקס
רקס הוא בכיר בצבא המשובטים של הרפובליקה וגיבור, יד ימינו של אנאקין סקייווקר ושירת כמפקד פלוגה 501. משתמש בשני אקדחי פלזמה. היה ידיד של אסוקה טאנו והופיע בסדרה מלחמת הכוכבים המורדים.
רקס היה מהבודדים אשר לא ביצעו את פקודה 66 כיוון שהסיר את השתל אשר שלט במוחות המשובטים. חבר אל צוות רוח הרפאים בסדרת המורדים. דמות ראשית בסדרה מלחמת המשובטים. ודמות מפתח ביקום מלחמת הכוכבים
קיט פיסטו
קיט פיסטו הוא ג'דיי מאסטר מגזע הנאוטולן, בעל חרב אור ירוקה. בכיר במועצה וגנרל במלחמת המשובטים. היה חלק מצוות המאסטרים שנבחרו על ידי מייס וינדו להיאבק בפלפטין בסרט השלישי, ואף על פי שהחזיק מעמד יותר זמן מאשר חבריו לצוות, פלפטין הרג גם אותו.
איילה סקורה
איילה סקורה היא ג'דיי מאסטר מגזע הטווי'לק, בעלת חרב אור כחולה, שימשה כגנרלית בכירה במהלך מלחמת המשובטים. נרצחה על ידי הפלוגה שלה בפלישה במסגרת פקודה 66.
יאראל פוף
יאראל פוף הוא ג'דיי מאסטר מגזע הקאמינו, בעל חרב אור כחולה, ובכיר במועצת הג'דיי. בעל צוואר ארוך ושני מוחות, בראשו ובחזיהו. הופיע רק בסרט הראשון בישיבת מועצת הג'דיי.
לומינרה אונדולי
לומינרה אונדולי היא ג'דיי מאסטר מגזע המיריאלן ובכירה במועצת הג'דיי, בעלת חרב אור ירוקה. שימשה כגנרלית במלחמת המשובטים וכיועצת עבור המועצה, הקאנצלר והסנאט.
פלו קון
פלו קון הוא ג'דיי מאסטר מגזע הקל-דור, בעל חרב אור כחולה בכיר במועצה אשר מפקד על פלוגות הטייסים של הרפובליקה. פלו קון נהרג בקאטו נמודיה בסרט השלישי כאשר המשובטים הטייסים שעליהם הוא פיקד ירו לו על החללית כשהוא בתוכה במהלך פקודה 66.
סייפו דיאס
סייפו הוא בן אנוש ג'דיי. נהרג על ידי דוקו על הירח אובה דייה. פלפטין התחזה אליו וביקש ליצור צבא משובטים בשביל הרפובליקה בלי אישור של מועצת הג'דיי. סייפו דיאס נראה שנית במלחמת המשובטים מול יודה, מבקש מיודה לשחרר אותו ומפתה אותו בכך שיספר לו מי הוא אדון הסית'. אך שוב- היה זה דארת' סידיוס.
קי אדי מונדי
קי אדי מונדי הוא ג'דיי מאסטר מגזע הסריאן, בעל חרב אור כחולה. בכיר במועצה אשר מפקד על קורפוס המשובטים ה22 של המפקד באקארה. קי אדי מונדי מת בסרט השלישי במהלך הקרב במגיטו כנגד צבא הבדלנים, אך כחלק מפקודה 66, קומנדר באקארה ושאר המשובטים בגדו בו והרגו אותו.
שאק טי
שאק טי היא ג'דיי מאסטר מגזע הטוגרוטה, בעלת חרב אור כחולה. בכירה במועצה, אחראית על פיקוד כל מערך המשובטים בכוכב הלכת קאמינו. ככל הנראה נרצחה על ידי ויידר בתוך מקדש הג'די.
קיינן ג'רוס ( קיילב דום)
קיינן ג'רוס הוא ג'דיי ששרד גם כן את פקודה 66. בעל חרב אור כחולה. הוא הבעלים של חללית שנקראת "רוח הרפאים" והמנהיג של חבורת מורדים הכוללת את עזרא ברידג'ר, שקיינן לקח אותו תחת חסותו ומאמן אותו להיות ג'דיי. קיינן למד את דרך הג'דיי מדפה בילבה. מופיע בסדרת הטלוויזיה מלחמת הכוכבים: המורדים. התעוור בסוף העונה השנייה. לקראת סוף העונה הרביעית נהרג כאשר הגן בגופו על ידידיו מפני התפוצצות מכלי דלק.
עזרא ברידג'ר
עזרא ברידג'ר מופיע בסדרת הטלוויזיה מלחמת הכוכבים: המורדים. הוא מתפקד כגנב מיומן. בן 14 בסדרה (בהמשך 15), התייתם מהוריו בגיל 7, מאחר שהוריו נלקחו בשבי על ידי האימפריה מפני ששידרו באופן פיראטי נגדם. עזרא בנוסף גם בעל הכוח ומתאמן להיות ג'דיי על ידי קיינן. בהמשך הסדרה אף עזרא יוצר לעצמו חרב אור כחולה משלו שגם יכול להשתמש בה כאקדח. בסוף העונה הראשונה הוא מצולק בלחי הימנית שלו בקרב מול החוקר. לאחר מכן בעונה השנייה בפרק "תמיד יש שתיים" פגש שני חוקרים. בפרק דמדומי השכחה כמעט התפתה לצד האפל על יד מול שנהרג לקראת סוף העונה השלישית. בעונה הרביעית תורם לתבוסתו של גראנד אדמירל ת'רון.
קאסיאן אנדור
קאסיאן אנדור הוא מפקד וקצין מודיעין בברית המורדים. הוא מופיע כדמות הראשית בסרט "רוג אחת: סיפור מלחמת הכוכבים" לצד ג'ין ארסו.
בודהי רוק
טייס תובלה של האימפריה הגלקטית שערק לטובת המורדים בהשפעת גיילן וחבר צוות "רוג אחת".
צ'ירוט אימווה
שומר לשעבר במקדש בג'דה, חבר של מלבוס, עיוור המאמין ב"כוח" וחבר צוות "רוג אחת".
K-2SO
דרואיד אימפריאלי שנפל בשבי המורדים ותוכנת מחדש, חבר לצוות "רוג אחת". בגלל טעויות בתכנות הוא בעל אופי ציני ופסימי ומרבה לזרוק הערות סרקסטיות. בניגוד לדרואידים אחרים, K-2SO הוא בעל יכולת לחימה.
כוח משובטים 99
כוח משובטים 99, או בשמה הלא רשמי "הקבוצה הרעה" (מאנגלית: "The Bad Batch"), היא קבוצת קומנדו של משובטים מיוחדים עם מוטציות גנטיות שפעלה בזמן מלחמת המשובטים. בתחילה הקבוצה הורכבה מארבעה חיילים, אך לאחר הקרב באנקסוס הצרף אליהם אקו. לאחר פקודה 66, אשר מרבית הקבוצה לא מצייתת לה, הקבוצה עוזבת את כוחות האימפריה, פרט לקרוסהייר אשר משתף פעולה עם האימפריה. הקבוצה לוקחת איתם את המשובטת אומגה איתם. הקבוצה מסתתרת באורד מנטל, מבצעים משימות עבור מרגלת לשעבר של האימפריה בשביל כסף והסתרה מהאימפריה. הקבוצה פוגשת בקפטן רקס על הכוכב בראקה, שם כל חברי הקבוצה הנותרים מוציאים את הצ'יפים מהראש שלהם. הם מקבלים אות מצוקה מחייל קומנדו בשם "גרגור" על הכוכב דארו, שם הם מסתננים אל תוך בסיס אימפריאלי סודי, בו משובטי קומנדו מאמנים את חיילי הסער הראשונים. הקבוצה מצליחה לשחרר את גרגור אבל האנטר נתפס. האימפריה לוקחת את האנטר חזרה לקאמינו, שם קרוסהייר ופלוגתו החדשה מחכים לניסיון החילוץ. במהלך ניסיון הקבוצמה הרעה לשחרר את האנטר, קרוסהייר הורג את פלוגתו החדשה כי הבין שגם אותו הם ינסו להרוג. בינתיים האימפריה, אשר פינתה את קאמינו כליל, מתחילה בלהרוס את העיר המרכזית, כאשר הקבוצה הרעה וקרוסהייר עדיין בה. הקבוצה מצליחה לברוח וכך גם קרוסהייר, אך הוא לא מצטרף אליהם חזרה.
האנטר (Hunter)
המנהיג של הקבוצה הרעה, בעל מוטציות אשר שיפרו את החושים שלו, אשר אפשרו לו להרגיש תדרים אלקטרומגנטיים, מה שנתן לו לחוש באויבים יותר טוב ממפות של שטח אויב.
טק (Tech)
המומחה הטכנולוגי של הקבוצה, בעל מוטציות ששיפרו את היכולות שלו במדעים, טכנולוגיה, הנדסה, פיצוח קודים, ותרגום. המוטציות הגנטיות שלו גרמו לו להיראות חלש וצעיר יותר משאר הקבוצה. בעל אישיות סרקסטית ופסיבית אגרסיבית, והיה דברן גדול. ידוע בזה שהיה לו תחביב להקליט כל צליל של בעלי חיים ששמע, דבר שהציל את הקבוצה מספר פעמים.
רקר (Wrecker)
הכוח המרכזי של הקבוצה. בעל מוטציות גנטיות שהפכו אותו לחזק וגדול יותר. נחשב לטיפש ביותר בקבוצה, אך בכל הנוגע לחומרי נפץ הוא היה המומחה. בעל אישיות רועשת וגסה, והיה נותן את דעתו על כל דבר.
CT-9904 "קרוסהייר" (Crosshair)
הצלף של הקבוצה. בעל מוטציות גנטיות ששיפרו את חוש הראייה שלו, את הרפלקסים שלו ואת יכולות הצליפה שלו. היחיד מהקבוצה שניסה לבצע את פקודה 66. נשאר נאמן לאימפריה, ואימן קבוצת חיילים משלו, אשר לא היו משובטים. בשלב מסוים הוציא את הצ'יפ מראשו, אך עדיין נשאר נאמן לאימפריה. קיווה שחבריו לקבוצה יצטרפו חזרה לאימפריה. בזמן שהאימפריה הרסה את קאמינו, בגד בקבוצת החיילים החדשה שלו במטרה שאחיו לקבוצה יצטרפו אליו, אך הם לא הצטרפו לאימפריה. שרד את ההריסות, אך נשאר נאמן לאימפריה.
CT-1409 "אקו" (Echo)
משובט רגיל, היה במקור חלק מפלוגה אחרת תחת מספר הזיהוי CT-21-0408. הוצב עם קבוצתו הראשונה על אחד מירחיו של קאמינו, שם לחם בגבורה וצורף אל הלגיון ה501, תחת פיקודו של אנאקין סקיווקר. במהלך משימה, נפצע קשות ונלקח כשבוי על ידי הבדלנים, אשר מכרו אותו למנהיג איחוד הטכנו, וואט טאמבור, אשר שמר עליו בחיים בכך שהפך אותו לסייבורג, אך אקו עצמו נשאר חסר הכרה. בתור סייבורג עבד עבור האדמירל הבדלני טרנץ'. כאשר גילה שאקו עדיין בחיים, רקס, הקבוצה הרעה ואנאקין סקייווקר חילצו אותו. השתמש ביכולתיו הסייבורגיות כדי לנצח בקרב אנאקסס (Anaxes), ובעקבות זה קיבל את התואר "גיבור אנקסס". לאחר הניצחון, הצטרף לקבוצה הרעה.
אומגה
שיבוט נשי גנטי טהור של ג'נגו פט, ללא מוטציות כלשהן. הייתה העוזרת של המדענית הראשית של קאמינו, נלה סה. לאחר שאדמירל טאר'ין הגיע לקאמינו, ברחה ביחד עם הקבוצה הרעה.
פלוגת דלתא
פלוגת קומנדו של הרפובליקה שלחמה במלחמת המשובטים. בפלוגה הדמויות המרכזיות ממשחק המחשב מ-2005 "Star Wars: Republic Commando". בקבוצה ארבעה חיילי קומנדו משובטים. החזירו את גופותיהן של מאסטר ג'דיי הלסיי והפאדאוואן שלו נוקס. הפלוגה השתתפה במשימות הכי מסוכנות של המלחמה, ונחשבת לאחת הפלוגות החשובות והמצליחות ביותר של הרפובליקה.
RC-1138 "בוס" (Boss)
המנהיג של הפלוגה. בעל שריון כתום. השחקן במשחק המחשב "Star Wars: Republic Commando" משחק בתור "בוס". הופיע בפרק 18 של העונה ה3 של מלחמת הכוכבים: מלחמת המשובטים. קיבל את כינויו עקב היותו מנהיג הפלוגה.
RC-1140 "פיקסר" (Fixer)
השני בסולם ההנהגה של הפלוגה. בעל שריון ירוק. קיבל את כינויו בגלל יכולתו לפרוץ מנעולים ומערכות. שקט, זועף, ומציית לתקנון בצורה כל כך רשמית עד כדי שהוא קורא לחבריו לקבוצה במספר הזיהוי שלהם. הופיע בפרק 18 של העונה ה3 של מלחמת הכוכבים: מלחמת המשובטים.
RC-1207 "סב" (Sev)
הצלף של הפלוגה. בעל כישורי צליפה מדהימים. בעל הומור חולני. הייתה לו שנאה עמוקה לג'יאנוסיסיאנים ואחת אפילו יותר עמוקה לטרנדושיאנים. אהב מאוד להילחם. רצה להרוג בדיוק 4,982 ג'יאנוסיסיאנים, אחד לכל חייל קומנדו שנפל. היה חבר טוב של מנהיג הפלוגה "בוס" וחברו לנשק "סקורץ'". נעלם במהלך הקרב בקאשיק. בעל שריון בצבע אדום, אך לא ברור האם צבע אותו עם צבע או עם דם. בעל אישיות אגרסיבית. הופיע בפרק 18 של העונה ה3 של מלחמת הכוכבים: מלחמת המשובטים.
RC-1262 "סקורץ'" (Scorch)
מומחה חומרי הנפץ של הפלוגה. בעל שריון צהוב. נודע בחוש ההומור שלו ובדיחותיו. חבר קרוב של סב. אהב חומרי נפץ ובמיוחד את התוספת תחמושת נגד שריון לרובה DC-17 שלו. הופיע בפרק 18 של העונה ה3 של מלחמת הכוכבים: מלחמת המשובטים. מופיע בפרק 15 של העונה הראשונה של הקבוצה הרעה בתור אחד מהמאמנים של חיילי הסער בבסיס האימפריאלי הסודי בדארו. פוצע את גרגור ומנצח את טק, אך לבסוף מאבד את הכרתו לאחר 5 יריות מרובה הלם. חוזר להכרתו מאוחר יותר ועולה על ספינה במצוד אחרי האנטר, ולבסוף תופס אותו.
הרוזן דוקו
אביר סית' - דארת' טיראנוס, ג'דיי לשעבר, תלמידו השני של הקיסר פלפטין. בעל חרב אור מעוקלת. נהרג בקרב חרבות-אור על ידי אנאקין סקייווקר. מאסטר של וונטרס וסבאג'.
דארת' מול
דארת' מול הוא אביר סית' מגזע חייזרי בשם זבראק, ראשו מקורנן ופניו אדומות עם עיטורים שחורים. הוא משתמש בחרב אור אדומה כפולה משני הצדדים, והוא היה תלמידו הראשון של דארת' סידיוס. לאחר שפלג גופו התחתון נכרת על ידי אובי וואן קנובי ונחשב למת 10 שנים, הוא ניצל על ידי אחיו, סאוואג' אופרס ובעזרת מכשפות אחיות הלילה הוא קיבל רגלים מכניות. הוא משתלט על קבוצת טרור של בני אנוש מכוכב מנדלור ולאחר מכן על כל הכוכב. פלפטין חוזר ומביס אותו ולוקח אותו בשבי. לאחר מכן יצא לחופשי ובכך הביא למות אימו, האם טאלזין. הוא נראה מאז במלחמת הכוכבים המורדים בכוכב הנקרא מלאקור ומנסה להעביר את עזרא בריג'ר לצד שלו. בפרקי סיום העונה השלישית של הסדרה, מול מגיע לטטואין להרוג את אובי ואן. הוא מפסיד בקרב חרבות האור ונפצע פצעי מוות. ברגעיו האחרונים הוא נענה בידי אובי ואן שלוק הוא הנבחר ומקווה כי הוא ינקום את נקמתו ואת נקמתו של קנובי נגד הסית'.
אסאג' וונטרס
אבירת סית' מגזע חייזרי בשם זבראק, נולדה בכוכב הלכת דאת'ומיר, לאחר מכן הועברה משם כדי להציל את הכוכב שלה, לאחר מכן אביר הג'דיי קאי נאראק אימץ אותה לחיקו ולימד אותה את דרכי הג'דיי. לאחר שנהרג אסאג' עברה להיות תלמידתו של הרוזן דוקו. בעלת שתי חרבות אור מעוקלות. לאחר שפלפטין ראה את התחזקותה הוא דרש מדוקו להיפטר ממנה. לאחר שברחה מדוקו היא הצטרפה לאחוות המכשפות אחיות הלילה והפכה לציידת ראשים, בעונה החמישית עזרה לאנאקין לגלות מי הפליל את אסוקה.
סאוואג' אופרס
אביר סית' מגזע חייזרי בשם זבראק. אחיו של דארת' מול. קיבל את כוחו מאחוות המכשפות אחיות הלילה. תחילה היה התלמיד של אסאג' ונטרס ולאחר מכן של הרוזן דוקו. כאשר דוקו ניסה להיפטר מוונטרס הוא ברח והחל לחפש את אחיו. לאחר שמצא אותו הוא הכין לו פלג גוף תחתון מכני ביחד עם מלכת אחיות הלילה זהלם. הוא ניהיה תלמידו. לאחר כיבוש מנדלור עם אחיו הוא נרצח על ידי פלפטין בעימות על הכוכב. סאוואג' בצרפתית פירושו "פרא אדם"
פרה ויזסלה
בן אנוש מנדלוריאני מהכוכב מנדלור משבט ויזלה. חרב האור שלו שחורה ויוצאת דופן משאר החרבות, שלא דורשת כישורי ג'דיי ויכולות בכוח. דארת' מול מזמין אותו לדו-קרב בו ויסזלה מפסיד, דארת' מול לוקח את חרב האור שלו, ועורף לו את ראשו לפני כל השבט שלו. דארת' מול לוקח לו את חרב האור שלו ומשתמש בה גם אחרי הקרב של שניהם.
החוקר הגדול
שומר במקדש הג'דיי לשעבר, שעבר לצד האפל של הכוח והפך לצייד ראשים של האימפריה מגזע הפאאן שתפקידו והוא לצוד ולהרוג את "ילדי הכוח" (אבירי הג'דיי ששרדו את פקודה 66) היה חניכו של דארת ויידר. בסוף העונה הראשונה של "המורדים" של הוא התאבד לאחר קרב מול קיינן ועזרא. היה הנבל הראשי של העונה הראשונה. בעברו שירת כשומר מקדש הג'דיי.
האח החמישי
הופיע לראשונה (כרונולוגית) בג'דיי הישרדות והוא רודף אחרי קאל קאסטיס. בנוסף הופיע גם בעונה השנייה של מלחמת הכוכבים: המורדים. הנבל. מחליפו של החוקר גם הוא משתמש בחרב אור כפולה. נהרג על ידי מול בסוף העונה השנייה יחד עם האחות השביעית והאח השמיני.
גלן מארק/סטארקילר
סטארקילר אינו חלק מהקאנון החדש של מלחמת הכוכבים. בן אנוש מהכוכב קאשיק. היה תלמיד הסית' הסודי של דארת' ויידר. ויידר חיסל את אביו בביתו בקאשייק כשהיה ילד מול עיניו ולקח אותו כחניך סית'. ויידר היה שולח אותו למשימות מיוחדות של האימפריה. ויידר ראה כיצד הוא מתחזק ולכן בגד בו והרג אותו. לפני מותו ויידר שכפל אותו בכוכב קאמינו על מנת ליצור צבא של שיבוטים סית'ים. לאחר זמן מה שיבוט אחד השתחרר וניסה למרוד בוויידר. ויידר הבין שכל שיבוט יבגוד בו ולכן הוא הרג את כל השיבוטים והפסיק את יצירת הצבא.
צבא האימפריה הגלקטית
צבא האימפריה הגלקטית כולל צי של משחתות כוכבים ומספר רב של לגיונות של חיילי סער (רובם לבושים בקסדה מלאה ושריון גוף לבן). היא חמושה בנשק כבד, בתותחים ובאמצעי השמדה. שלושת מיזמי הדגל שלה היו כוכב המוות הראשון, משחתת-העל Executor (ששימשה בסיס נייד עבור דארת' ויידר) וכוכב המוות השני.
גראנד מוף טארקין
מפקד צבאות האימפריה הגלקטית ומפקח כוכב המוות לאחר מות יריבו העיקרי, המנהל קרניק, עליו נספה בפיצוץ.
גראנד אדמירל ת'רון
הנבל הראשי של העונה השלישית של מלחמת הכוכבים: המורדים. ת'רון הוא גאון אסטרטגי ומאמין כי הדרך לניצחון על האויב היא על ידי הבנת תרבותו ואומנותו ולא רק אסטרטגיית הקרב שלו. ת'רון הגיע לאימפריה מן החלל הלא נודע, מממלכת הצ'יס על מנת למצוא בני ברית לבני עמו שיגנו עליהם מפני איום חיצוני מסוכן. ת'רון משרת את האימפריה על אך שלדעתו היא מלאת חסרונות ומושחתת. ת'רון מקודם לדרגת גראנד אדמירל לאחר הקרב על באטון. לקראת סוף העונה, ת'רון יודע, בסתר, שהסוכן קאלוס הוא למעשה פולקרום, בוגד בשורות באימפריה. תרון המציא את חללית ה-TIE החדשה- המיגון שלה ויכולותיה משופרים משאר החלליות. הוא ביסס את הצי שלו בלות'ל יחד עם המושלת פרייס והוא זרע פחד ואימה בכוכב. בסוף העונה הרביעית הפרגיוולים תפסו אותו ולקחו אותו ואת עזרא בספינתו לעל-חלל לכיוון לא ידוע.
אדמירל וולף יולרין
אדמירל של הרפובליקה שחבר לצבא האימפריה לאחר פקודה 66, חבר במועצת המופים של הפיקוד העליון האימפריאלי. במלחמת המשובטים פיקד יולרין על הצי של אנאקין סקיווקר והיה בעל טקטיקות מלחמה גבוהות ונחשב ככובש ואדמירל בכיר וחשוב. לאחר עלית האימפריה הוא מונה לחבר במועצת המופים ומפקד בית ספר לסוכנים אימפרילים (שם למד הסוכן קאלוס) מצא את מותו בהתפוצצות כוכב המוות.
מועדון ספורט באר שבע
מועדון ספורט באר שבע או בקיצור '''מ.ס. באר שבע''' היא קבוצת כדורגל מהעיר באר שבע המשחקת בליגה ב' דרום ב'. בעבר הייתה ידועה בשם בית"ר באר שבע שהשתייכה למרכז "בית"ר" אשר הגיעה בשיאה לליגה הלאומית וכמעט שהעפילה לליגת העל. רוב השנים שהתה הקבוצה בצלה הגדול של הקבוצה הגדולה בבאר שבע "הפועל באר שבע". בשנת 2003 התפרקה בית"ר ונרשמה מחדש כמה שנים לאחר מכן בליגה ג' תחת השם הנוכחי, מועדון ספורט באר שבע.
בית"ר באר שבע
ישראל ריבק, מוותיקי באר שבע, היה ממייסדי הקבוצה. מנהלה ומאמנה הראשון היה חיים סנה. בתקופת הקמתה נהג ריבק, חבר מועצת העיר מטעם תנועת החירות, להרצות בפני הכדורגלנים על חזון ז'בוטינסקי. חדר בסניף קופת החולים אותו ניהל ריבק שימש כמחסן הקבוצה. ביתה של הקבוצה היה אצטדיון רייסר הקטן בגבול הצפוני של העיר (צמוד למקום שבו נחנך ב-2015 אצטדיון טרנר), שהיה קרוי על שם מיכה רייסר, חבר כנסת מטעם הליכוד שנהרג בתאונת דרכים ב-1988.
מלחמת הכוכבים - דמויות
גראנד גנרל קאסיו טייג'
קול ההגיון במטה הנהגת צבא האימפריה. היחיד אשר ראה נכוחה את האיום המוחשי מצד ברית המורדים. שרד את פיצוץ כוכב המוות, הועלה לפיקוד על הצבא מעל לוויידר. לאחר כישלונו הושם תחת פיקודו של ויידר שחנק אותו למוות (ב"חניקת כוח") על כישלונותיו.
מועדון ספורט באר שבע
בית"ר באר שבע
במשך שנים נחשבה הקבוצה לקבוצה קטנה ללא כל שאיפות. הקבוצה שיחקה בליגות הנמוכות השונות עד אשר תפסה מקום קבוע בליגה א', אשר בשנות ה-70, ה-80 וה-90 הייתה הליגה השלישית בחשיבותה, עד שינוי מבנה הליגות והקמת ליגת העל.
מלחמת הכוכבים - דמויות
מוף טיאן ג'רג'רוד
מפקד כוכב המוות השני. היה חלק מפיקוד האימפריה עוד לפני הקרב על יאבין. נהרג בפיצוץ כוכב המוות השני.
מועדון ספורט באר שבע
בית"ר באר שבע
המפנה חל בתחילת שנות ה-80, עת קיבלה תקציבים גדולים יותר ממרכז בית"ר והחתימה את בלם הפועל באר שבע ונבחרת ישראל בכדורגל לשעבר, אלון בן דור. בעונת 1982, יחד עם שחקנים מובילים נוספים כגון החלוץ שמעון ביטון והשוער יגאל מדר, זכתה הקבוצה לניצחונות רבים ובפער נקודות גדול מהקבוצות המתחרות הפועל אשקלון והפועל בת-ים. הגנת הקבוצה ספגה רק שני שערים ב-15 המשחקים של הסיבוב הראשון. אך בסיבוב המשחקים השני, נקלעה הקבוצה למשבר ולא הצליחה לנצח במשחקים רבים. בסיום העונה התייצבה למשחק קובע בבאר שבע, נגד יריבתה העיקרית, הפועל אשקלון, ובו היה עליה לנצח בהפרש של 3 שערים ולהבטיח לעצמה את העלייה לליגה הארצית. המשחק הסתיים בניצחונה של בית"ר באר שבע 1:0 והשוער יגאל מדר אף עצר בעיטת 11 מטרים בדקה ה-90, אולם הפועל אשקלון והפועל בת-ים עלו לליגה הארצית נוכח הפרש שערים טוב יותר. הקבוצה סיימה את העונה במקום השלישי המאכזב. עם זאת, שחקניה הבולטים מדר, בן דור וביטון נבחרו לנבחרת העונה.
מלחמת הכוכבים - דמויות
הסוכן אלכסנדר קאלוס
רמה אחת מתחת לחוקר. אויב עיקרי של זב. מתיידד עם זב על ירח קפוא, מציל את סאבין ממעצר ומסייע גם לקיינן ועזרא. בכך הוא חושף את זהותו הסודית כמרגל המורדים "פולקרום". הוא נראה כמתלווה לזב אל כוכב הבית שלו על מנת להבין כי לא השתמיד את הגזע וכי חטאיו נסלחו לאחר נפילת האימפריה.
מועדון ספורט באר שבע
בית"ר באר שבע
כישלון זה השפיע על הנהלת בית"ר באר שבע, אשר עוד ניסתה למשך עונה אחת להשקיע כספים רבים לעליית ליגה, אולם עונה זו סימנה את שקיעתה של הקבוצה והיותה קבוצת מרכז טבלה במשך שנים רבות, עד לסוף שנות התשעים, עת שוב הצהירה הנהלת הקבוצה על כוונת עלייה לליגה הארצית. בסוף שנות התשעים המשיכה הקבוצה בעיקר להתבסס על שחקנים מקומיים שנפלטו מקבוצת האם שלהם הפועל באר שבע ומצאו בית חם בבית"ר באר שבע.
מלחמת הכוכבים - דמויות
המושלת אירהינדה פרייס
ילידת לות'ל ומושלת כוכב הלכת. זרעה הרס וחורבן בלות'ל. בפרק הסיום של העונה הרביעית היא נתפסת על ידי המורדים, מסרבת להיכנע ומתפוצצת עם תחנת השליטה של לות'ל.
גנרל גרייווס
אורגניזם חי בגוף רובוטי, מפקד צבא הבדלנים וסגנו של הַרוזן דוקו. גרייווס הרג מספר אבירי ג'דיי והשתמש בחרבות האור שלהם כנשק. נהרג על ידי אובי וואן קנובי על הכוכב אוטפאו.
מועדון ספורט באר שבע
בית"ר באר שבע
בעונת עונת 2000/2001 מונה למאמן ניר קלינגר שהיה לפני כן עוזר מאמן במכבי תל אביב. קלינגר המשיך לבסס את הקבוצה על שחקנים שנפלטו מהפועל באר שבע- הבלם הוותיק אפרים דוידי, החלוץ אורן סגרון, שחקן ההגנה שמעון ביטון וקשרה לשעבר של מכבי תל אביב ויקטור בלקין (אותו שלפה הקבוצה מקריירה כמאבטח במלון באילת). שלד הקבוצה הוכיח את עצמו והקבוצה פתחה את העונה בסערה כשהיא מביסה את קבוצות הליגה השנייה בזו אחר זו. במשך מחזורים רבים דורגה הקבוצה במקום הראשון והייתה מועמדת להעפיל לליגת העל, אך במחזורים האחרונים כשלה בית"ר באר שבע והפסידה במגרשה הביתי למכבי קריית גת שלושה מחזורים לסיום העונה. בסיום העונה לא הצליחה להעפיל לליגת העל כאשר אותה קריית גת הצליחה לנצח ולהישאר במקום השני ולעלות לצידה של הפועל באר שבע שהצליחה אחרי פתיחת עונה לא טובה, לעלות למקום הראשון בפלייאוף העליון, ולהישאר שם עד סוף העונה.
מלחמת הכוכבים - דמויות
ניוט גאנריי
חייזר מהגזע ניימודייאן. מנהיג פדרציית הסחר אשר יצרה את צבא הדרואידים. איש עסקים אשר כרת ברית עם פלפטין. הוא כבש את הכוכב נאבו ולאחר 10 שנים היה שותף להקמת הבדלנים. נרצח על הכוכב מוסטפאר עם שאר מנהיגי הבדלנים על ידי דארת' ויידר.
מועדון ספורט באר שבע
בית"ר באר שבע
בעונת 2001/2002 שוב ניסתה הקבוצה לעלות לליגת העל, לקבוצה הצטרף הקשר ההונגרי רוברט ראגבר שהיה לאחד השחקנים המצטיינים בליגה באותה עונה. בית"ר באר שבע המשיכה להציג כדורגל התקפי ואף הצליחה למשוך צופים ואוהדים מקומיים אך שוב נשרה מהמרוץ לעלייה במחזורי הסיום, הפועל כפר סבא, בני יהודה ומכבי הרצליה הקדימו אותה והקבוצה סיימה במקום הרביעי בלבד.
מלחמת הכוכבים - דמויות
רונה האקו
חייזר מהגזע ניימודייאן. עוזרו ויועצו של ניוט גאנריי. נרצח על הכוכב מוסטפאר עם שאר מנהיגי הבדלנים על ידי דארת' ויידר.
מועדון ספורט באר שבע
בית"ר באר שבע
בעונת 2002/2003 נשרה הקבוצה לליגה הארצית לאחר שסיימה אחרונה. עונה זו הייתה גרועה במיוחד, ולבית"ר באר שבע לא היה אף ניצחון במשחק חוץ (11 הפסדים, 6 תוצאות תיקו). בסיום אותה עונה פורקה הקבוצה.
מלחמת הכוכבים - דמויות
פוגל הלסר
חייזר מהגזע ג'אנושיין. המנהיג של הכוכב ג'ונסיס ואחד מהאחראים לייצור צבא הדרואידים עצמו. ראשו נערף על הכוכב מוסטפאר עם שאר מנהיגי הבדלנים על ידי דארת' ויידר.
מועדון ספורט באר שבע
מועדון ספורט באר שבע
מספר שנים לאחר מכן, נרשמה הקבוצה מחדש בליגה ג' תחת השם מועדון ספורט באר שבע. כיום משחקת מועדון ספורט באר שבע בליגה ג'.
מלחמת הכוכבים - דמויות
וואט טאם בור
חייזר מהגזע שאקון. המנהיג של איחוד הטכנו. נרצח על הכוכב מוסטפאר עם שאר מנהיגי הבדלנים על ידי דארת' ויידר.
מועדון ספורט באר שבע
מועדון ספורט באר שבע
במשך השנים בלטו בניהול הקבוצה יוסי בננו, האחים אברהם בן עמי ויצחק בן עמי, יחד עם בניהם יוסי ואמנון, הובילו את הקבוצה הן להצלחות והן לכישלונות.
מלחמת הכוכבים - דמויות
קאד ביין
חייזר מהגזע החייזרי בשם דורו. צייד ראשים אשר נשכר בעיקר על ידי דוקו והבדלנים, בין היתר ללכידת הסנאט.
המסדר הראשון
המסדר הראשון הוא מסדר צבאי טוטליטרי בראשות המנהיג העליון סנוק שקם על חורבות האימפריה הגלקטית.
המנהיג העליון סנוק
המנהיג העליון סנוק הוא מנהיג המסדר הראשון והמאסטר של קיילו רן. נוצר על ידי דארת' סידיוס, ככל הנראה על מנת לאמן את קיילו רן בדרכי הצד האפל. הוא נראה חיוור כרוח רפאים ופניו מעוותות. הוא מופיע לראשונה בסרט "מלחמת הכוכבים - פרק 7: הכוח מתעורר" ונהרג בסרט "מלחמת הכוכבים - פרק 8: אחרוני הג'דיי על ידי חרב האור של לוק סקייווקר שהופעלה על ידי קיילו רן בזמן שסנוק רצה שקיילו רן יהרוג את ריי.
קפטן פאזמה
קפטן פאזמה היא מפקדת בדרגה גבוהה מ"קפטן" בכוחות המסדר הראשון, בעלת נאמנות מוחלטת למנהיג העליון סנוק, קיילו רן וגנרל האקס. פאזמה היא מפקדת פלוגת חיילי הסער של המסדר הראשון, ושימשה כאחראית על הכשרתו ואימוניו של חייל הסער FN-2187, שלעתיד ערק לצד תנועת המחתרת וכינה את עצמו "פין". דמותה הופיעה לראשונה בסרט "הכוח מתעורר" בגילומה של השחקנית גוונדלין כריסטי. בפרק השמיני נהרגה בפיצוץ החללית של סנוק.
ג'אבה ההאט
מנהיג הכוכב המדברי טטואין, חייזר שנראה כמו עלוקה ענקית ושמנה.
חלק מגזע ההאטים ובכיר במועצת ההאטים, מועצה של כל משפחות הפשע והקרטלים בגלקסיה.
נתן הוראה לצוד את האן סולו ולהקפיא אותו. נחנק בידי לאה אורגנה כשהוא בן 600.
זורבה ההאט
חלק מאגדות מלחמת הכוכבים.
אביו של ג'אבה ההאט, ומטרתו היא לנקום בנסיכה ליאה על כך שהרגה את בנו.
רוטה ההאט
בנו של ג'אבה ההאט, מת בין הסרט השלישי לסרט השישי.
ג'נגו פט
צייד ראשים מנדלוריאני והמודל לצבא המשובטים של הרפובליקה. נהרג על ידי מייס וינדו.
זאם וויזל
ציידת ראשים המסוגלת לשנות את צורתה, ושותפה לשעבר של ג'נגו פט. לאחר שוויזל נכשלה ונתפסה על ידי אובי ואן קנובי ואנקין סקייווקר במשימתה להרוג את הסנאטורית פאדמה אמידאלה, ג'נגו הרג אותה באמצעות חץ רעל שיוצר בקאמינו.
בובה פט
צייד ראשים, שיבוט של אביו. בובה נוצר בקאמינו וגדל כבנו של ג'נגו, אשר חינך אותו על הערכים המנדלוריאנים, בדגש על חשיבות הכבוד והרדיפה אחר תהילה בקרב. הוא נודע בעיקר בזכות מהלכיו הערמומיים בעת מעקב אחר הטרף, והפך לצייד ראשים ששמו זרע פחד ברחבי הגלקסיה. בובה עבד בדרך כלל בשביל הגנגסטר ג'אבה ההאט, ונשכר על ידו יחד עם האימפריה הגלקטית על מנת ללכוד את האן סולו וצ'ובאקה. כמו כן היה בעל יחסי קרבה מקצועית עם דארת' ויידר. בובה פט הוא דמות פופולרית ואהובה ביקום מלחמת הכוכבים, אף על פי שזמן המסך שלה קטן באופן יחסי.
המנדלוריאן
צייד ראשים, מנדלוריאן, אשר חונך על הערכים המנדלוריאנים, בדגש על חשיבות הכבוד והרדיפה אחר תהילה בקרב. הדמות הראשית בסדרת טלוויזיה באותו שם בהפקת דיסני פלוס.
האב
על פי אגדות מלחמת בכוכבים, האב בן למעלה ממיליון שנים. האב, כמו ילדיו, יכול לשנות צורה ככל שיחפוץ ומייצג את האיזון שבין אור לאופל. מתאבד על מנת שבנו שבגד בו יהפוך לבן תמותה ויובס.
הבן
בנו של האב, התגלמותו של הצד האפל. רוצה לצאת מכוכב הלכת מורטיס אך אביו מנסה למנוע זאת ממנו כי לטענתו הדבר עשוי להשמיד את הגלקסיה. הובס בידי אנקין סקייווקר כאשר נפצע אביו והוא נהיה בן תמותה.
הבת
בתו של האב, ייצוג של הצד המואר. נהרגה בידי אחיה כשניסתה להגן על אביה מפניו. אסוקה שמתה זמן קצר לפני כן, קמה לתחיה כבקשתה האחרונה של הבת להעביר אליה את "הכוח החי" (living force) אליה.
סאטין קרייז
נצר למשפחת האצולה קרייז משבט קרייז, השליטה הפציפיסטית של כוכב הלכת מנדאלור. עיוורת לנסיונותיו של מושל הירח של כוכ הלכת, קונקורדיה (המשמש בית כלא ללוחמים שרוצים להשיב את העבר המלחמתי של מנדאלור על כנו), פרה ויזלה, לחתור תחתיה. הוא נעזר באחותה של סאטין, בו- קטאן, כדי להציג את שלטונה כחלש ורופס ואת עצמו "משמר המוות" כגיבורים. סאטין מודחת מהשלטון ונהרגת מאוחר יותר על דארת' מול למול עיני אהובה, אובי ואן קנובי, כנקמה על כך שאובי ואן הביס את מול 11 שנה לפני כן.
בו-קטאן קרייז
אחותה של הדוכסית סאטין קרייז ונאמנה לפרה ויזלה. לאחר מותו של ויזלה ושבועת האמונים של משמרות המוות לדארת' מול פנתה נגדם ואף חילצה את אחותה מכלאה, מה שלא סייע לשתיהן.
בתקופת מלחמת הכוכבים: המורדים, לקראת שנת 0 BBY בו קטאן פוגשת במנדאלורית צעירה בשם סאבין רן, שמחזיקה בחרב האור השחורה שמעניקה לה את הזכות למשול במנדאלור. כאות כבוד לנצר למשפחה השלטת, סאבין מעניקה לבו- קטאן את החרב והאחרונה נעשית מנהיגת עמה.
בחינת בגרות (ישראל)
תלמיד שעמד בהצלחה בתנאי הזכאות לתעודת בגרות מבחינת ציוניו בבחינות אלה מקבל תעודת בגרות מטעם משרד החינוך לאחר מכן.
בחינות בגרות נערכות במקצועות חובה ובנוסף נערכות בחינות בגרות במקצועות בחירה (הנקראים גם "מקצועות מורחבים" או "מקצועות מוגברים") הנחלקים למקצועות עיוניים ולמקצועות טכנולוגיים.
אגף הבחינות של משרד החינוך אחראי על ניהול מערך בחינות הבגרות. כתיבת בחינות בגרות במקצועות עיוניים נעשית בשיתוף פעולה עם מכון הנרייטה סאלד ובמקצועות טכנולוגיים עם מט"ח.
בחינות הבגרות מתקיימות בשני מועדים: מועד קיץ שהוא המועד המרכזי ביותר ובו מתקיימות כל בחינות הבגרות כולל מקצועות הבחירה (מכונה גם "תקופת הבגרויות") ומועד חורף שהוא מועד מצומצם יותר ונערכות בו בחינות במקצועות החובה בלבד. ניתן להיבחן בבחינות הבגרות בצורה אינטרנית של תלמידי תיכון או נבחני משנה בוגרי תיכון ובצורה אקסטרנית דרך שלוחת בחינות חיצונית מטעם משרד החינוך הפועלת ברחבי ישראל.
מערך בחינות הבגרות מקיף 25 מקצועות חובה ו־102 מקצועות בחירה, המתחלקים ל־44 מקצועות עיוניים לבחירה ו־58 מקצועות טכנולוגיים לבחירה. כמו כן, מתקיימים גם 24 מקצועות ייחודיים (קיבלו אישור מיוחד של משרד החינוך ונלמדים בבתי־ספר מסוימים). מתוך מקצועות הבחירה, 68 מקצועות הן ברמת 3 יחידות לימוד, 3 ברמת 4 יחידות לימוד ו־43 ברמת 5 יחידות לימוד. ב־12 מקצועות התקיימו בקיץ תשע"ג גם בחינות בגרות ממוחשבות. במהלך הבגרות, ההיקף הלוגיסטי מכיל כ־2 מיליון מחברות בחינה. את הבחינות בודקים כ־4,000 מורים שקיבלו הדרכה מיוחדת, וכן כ־6,000 מעריכים, המתמקדים בבחינות בעל פה, בחינות מעבדה וכדומה.
יחידת לימוד
יחידת לימוד (ראשי תיבות: יח"ל) היא ניקוד בתעודת הבגרות עבור המקצוע הנלמד (או המורחב כמגמה) המייצג מאפיינים עבור מידת ההעמקה במקצוע, רמת קושי הבחינה והן את מספר שעות הלימוד באותו המקצוע. בחלק מן המקצועות נדרשים לענות על מספר שאלונים, כשכל אחד נחשב כמספר מסוים של יחידות, בחלק השאלון נחשב כ"השלמה". עבור חלק מן המקצועות יחידות הלימוד הן קבועות, חלק מיוחסות למקצועות חובה שניתן להרחיב כמגמה וחלק מחולקות לרמות (בעיקר באנגלית ומתמטיקה). סך יחידות הלימוד המינימלי הנדרש עבור זכאות לתעודת בגרות הוא 21, וכולל את מקצועות החובה.
מקבילתה האקדמית היא נקודת הזכות (ראשי תיבות: נק"ז) הנקבעת על פי מספר השעות השבועיות המוקצות ללימוד הקורס, ומשפיעה על השקלול הסופי של הציונים בתואר ועל עלות הקורס שמחושבת (בחלק מהמקרים) לפי נקודות זכות. בשונה מיחידות לימוד, היא אינה מתייחסת לרמת הקורס. בכל תואר קיים סף נקודות זכות הנדרש עבור התואר. בתארים מסוימים קיימת בחירה בין מקבצי קורסים, כאשר נדרש לבחור כמות מסוימת מתוך המוצע ובחלק נדרשת השלמה באמצעות קורסים כלליים.
מקצועות חובה
להלן סיכום המקצועות לפי מגזרים והבחינות הקיימות בהן, נכון ל־2019.
<span style="color: red;" title="חינוך ממלכתי">■ חינוך ממלכתי <span style="color: blue;" title="חינוך ממלכתי דתי">■ חינוך ממלכתי דתי <span style="color: green;" title="חינוך ערבי">■ חינוך ערבי <span style="color: orange;" title="חינוך דרוזי">■ חינוך דרוזי <span style="color: brown;" title="חינוך עצמאי (חרדי)">■ חינוך עצמאי (חרדי)
מקום וזמן בחינת הבגרות
בחינת בגרות אינטרנית מתקיימת בבית הספר בו נרשמו לבחינה, ובחינת בגרות אקסטרנית נערכת במקום שנקבע על ידי משרד החינוך ומכונה "מרכז הבחינה". הנבחנים (האינטרנים) שהם תלמידים מקבלים בדרך כלל עד יומיים חופש לפני הבגרות, ואינם לומדים ביום הבגרות, אלא מגיעים לבית הספר רק כדי לענות על בחינת הבגרות. בכיתת לימוד נבחנים עד 24 נבחנים, זאת לפי דוח המשגיח.
הנבחנים בבחינות בגרות נדרשים להירשם מראש לבחינה, דרך בית הספר (במקרה של נבחנים אינטרנים, כולל בוגרי בתי ספר) או דרך שלוחת הבחינות האקסטרנית או האינטרנט (במקרה של נבחנים אקסטרניים). נבחנים שהם תלמידי בית ספר אינטרנים, ונבחנים אקסטרניים מתחת לגיל 18, אינם מחויבים בתשלום עבור הבחינות; עד מועד חורף 2017 נבחני משנה אינטרנים ונבחנים אקסטרניים מעל גיל 18 נדרשו לשלם עבור כל יחידת לימוד 30 ש"ח, בנוסף נבחנים אקסטרניים נדרשו לשלם על פתיחת תיק נבחן. החל ממועד חורף 2017 בחינות הבגרות הן חינם לכלל הנבחנים.
בתי הספר מגישים למשרד החינוך את רשימת נבחני המשנה הבוגרים באופן ממוחשב, עד תאריך מסוים שנקבע מראש. עבור כל נבחן מונפקת מדבקת נבחן, שבלעדיה לא ניתן בדרך כלל להיבחן. במקרה של תלמידי תיכון, מונפקות מדבקות נבחן לכל התלמידים בכיתות המתאימות, והיבחנותם מותנית רק בהזמנת מספר מספיק של שאלונים.
בחינת בגרות אורכת מספר שעות ואורכה נקבע על ידי משרד החינוך בהתאם למשתנים כמו: מקצוע, רמה, כמות החומר, כמות השאלות שנדרש לענות (לעיתים ישנה בחירה: הבחירה יכולה להיות בין פרקים, בין שאלות ובין סעיפים בשאלה, לדוגמה נדרש לענות על 2 סעיפים בשאלה. לעיתים ישנו גם פרק חובה, ובין שאר הפרקים יש בחירה כאשר חובה לענות על מספר מסוים של פרקים) וכדומה. במהלך חצי השעה הראשונה של הבחינה נאסרת יציאה של נבחנים אל מחוץ לחדר הבחינה. לאחר חצי שעה, היציאה היא בליווי משגיח תורן בלבד. נבחן שהגיע באיחור עד חצי השעה הראשונה לאחר תחילת הבחינה יורשה להיכנס לחדר הבחינה רק לאחר שיופנה על ידי רכז הבחינות ויקבל את אישורו לכך. ככלל לא יאושר זמן נוסף עקב האיחור, אלא אם יתקבל אישור ממטה הבחינות. לנבחן המאחר מעל חצי שעה אין לאפשר כניסה לבחינה, אלא באישור מטה הבחינות. כמו כן, המורים המגישים לבגרות באותו מקצוע גם הם מקבלים את שאלון הבגרות בתחילת הבחינה, על מנת שיוכלו לזהות בעיות בבחינה (בניסוח, ברמה, שגיאות בפתרון השאלה וכו') ולדווח על כך למשרד החינוך, כדי לבצע שינויים ולעדכן את הנבחנים.
בחינות הבגרות מתקיימות בשני מועדים עיקריים: מועד קיץ (בחודשים מאי עד יולי) ומועד חורף (בחודשים ינואר ופברואר). מועד הקיץ הוא המועד העיקרי, ובו מתקיימות כל בחינות הבגרות. במועד חורף מתקיימות בחינות במקצועות החובה בלבד (כולל הרמות הגבוהות של מתמטיקה ואנגלית), ולנבחנים אקסטרניים גם ב־3 יחידות בגאוגרפיה. בחינות החורף לתלמידי יא' בוטלו החל מ־2015. בתי הספר נוהגים להגיש את תלמידיהם לרוב הבחינות במועד קיץ, בסוף שנת הלימודים, ומועד חורף יכול לשמש עבור שיפור הציון (אם כי ניתן להשתמש לצורך זה גם בכל מועד אחר). באמצע יולי, לאחר מועד קיץ, מתקיימות בחינות מועד ב' במקצועות מתמטיקה ואנגלית, ועל כן נוהג משרד החינוך לפרסם את ציוני מועד קיץ במקצועות אלה לקראת בחינת מועד ב' (אך לא תמיד לפני תום ההרשמה), כדי לאפשר לנבחנים להחליט האם לגשת לבחינה.
קיימת אפשרות להיבחן בבחינות הבגרות בחו"ל. הבחינות בחו"ל נערכות במועד קיץ בלבד, ונערכות בנציגות הרשמית של ישראל הקרובה למקום מגוריו של הנבחן. ההרשמה לבחינות נערכת מ־1 בינואר ועד 15 במרץ. פתיחת התיק תעשה באמצעות שלוחות הבחינות והתיקים יועברו לשלוחת ירושלים. התעריף ליחידת בחינה גבוה מזה שבישראל, ויש לברר מהו לפני כל מועד רישום. בדומה לכך, באקדמיה, האוניברסיטה הפתוחה, כמוסד לימודי המאפשר למידה מרחוק, מאפשר להיבחן גם מחוץ לישראל, דרך נציגויות ישראל בחו"ל (שגרירויות או קונסוליות).
ההתנהלות בבחינת בגרות
קיימים שני סוגים של בחינות בגרות: בחינה תאורטית (בכתב או מתוקשבת) ובחינה מעשית. פסקה זו תתאר את ההתנהלות בבחינה תאורטית בכתב. עבור בחינה מתוקשבת ראו פסקה בהמשך.
מחברת הבחינה
כל נבחן מקבל מחברת בחינה שעליה הנבחן עונה על הבחינה. המחברת מורכבת מ־19 גליונות כתיבה ונספח לשאלונים רב־ברירתיים. בעבר היה ניתן לצרף אליה דפי כתיבה נוספים, אך בעקבות כך שהמחברות כעת נסרקות בצורה אוטומטית, כעת מחולקת מחברת נוספת לפי דרישה. על הכריכה כתובים החוקים להתנהגות בזמן בחינת בגרות, כגון טוהר הבחינות, ועליה מדביקים שתי מדבקות (יפורט בהמשך). על גב המחברת מודבקת גם מדבקת משגיח הנושאת את מספר הזהות של המשגיח בבחינה.
המחברות נארזות ונמסרות למשגיחים במנת מחברות בצירוף דוח בחינה על פי סדר הישיבה בחדרי הבחינה, כך שניתן יהיה לבדוק ולספור את מספר המחברות בזיקה לתלמידים ולמספרי תעודת הזהות שלהם.